Okresná prokuratúra Senica 
Janka Kráľa 735, 905 45 Senica

Sp. zn. : Pv 4/14/2205	Senica, 2.7.2015
EEČ : 2-19-43-2015

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 5.6.2014, spisová značka Pv 4/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného dňa a mesiaca roku 2010 do 19.10 h dňa 26.12.2013 v XXXXX časť XXXXX v tehlovo-drevenej prístavbe umiestnenej vo dvore rodinného domu čXXXXX prechovával podomácky zhotovené destilačné zariadenie na výrobu liehu, pozostávajúce z kotliny na tuhé palivo, medeného kotla s medeným poklopom, miešadla, chladiaceho zariadenia, t. j. chladiča s prívodom a odvodom chladiaceho média s odvodom destilátu a medenej trubky spájajúcej kotol a chladiace zariadenie, ktoré podľa znaleckého posudku Kriminalistického a expertízneho ústavu PZ Bratislava môže slúžiť na domácu výrobu liehu. 

Uznesením prokurátora Okresnej prokuratúry Senica zo dňa 5.6.2014, spisová značka Pv 4/14/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Senica sp. zn. Pv 4/14/2205 zo dňa 05.06.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin nepovolenej výroby liehu podľa § 253 odsek 2 Trestného zákona, pričom mu bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 13.06.2014.  
          Po uplynutí skúšobnej doby som z jednotlivých správ zistila, že obvinený XXXXX sa v skúšobnej dobe nedopustil žiadneho protiprávneho konania. Podľa správy Okresného úradu Senica, odboru všeobecnej vnútornej správy, nemá žiadny záznam v Ústrednej evidencii priestupkov Ministerstva vnútra Slovenskej republiky, v mieste bydliska nebola prejednávaná sťažnosť, ktorá by sa týkala jeho osoby a z odpisu z registra trestov vyplýva, že v skúšobnej dobe nebol odsúdený. 
Z uvedeného je teda zrejmé, že obvinený XXXXX v skúšobnej dobe viedol riadny život a vyhovel uloženým podmienkam. Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 
Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.

Mgr. Jaroslava Regásková
prokurátorka